**PROIECT DIDACTIC**

*Prof. Înv. Preşcolar :* ***Bularca Elena***

*Grădinița cu Program Prelungit Prichindel”*

*Întorsura Buzăului Județul Covasna*

**Data:**

**Nivel:** II grupa mare ,,Ştrumfii’’

**Tema anuală de studiu:** ,,Cu ce şi cum exprimăm ceea ce simţim?’’

**Tema sǎptǎmânii:** ,,Miresme de flori şi cozonaci’’

**Domeniul de activitate:** Domeniul Limbă şi Comunicare; Domeniul Ştiinţă; Domeniul Estetic şi Creativ

**Mijlocul de realizare:** activitate integrată

**Tema activităţii:** ,,Magia culorilor’’

**Tipul de activitate:** mixtă

**Activităţi de învăţare implicate:**

* Activităţi de dezvoltare personală;
* Activităţi experienţiale: - Domeniul Limbă şi Comunicare;

 - Domeniul Ştiinţă;

 - Domeniul Estetic şi Creativ.

* Jocuri şi activităţi didactice alese.

**Scopul activităţii:**

* Consolidarea şi sistematizarea cunoştinţelor legate de culori şi nonculori, clasificarea lor, moduri de obţinere a culorilor secundare, prin intermediul poveştii audiate, a atributelor formelor geometrice folosite ȋn jocul logic, şi a picturilor realizate folosind tehnici specifice acuarelei.

**Activităţi de Dezvoltare Personală:**

**Ȋntâlnirea de dimineaţă** cu tema : ,,O zi colorată!”

**Rutine**: Primirea copiilor, ,,Singurel mă spăl pe mâini”, servitul mesei, mersul la toaletă .

**Tranziţii**: ,,Bună dimineaţa”- joc cu text şi cânt; cântec: ,,Steagul tricolor’’; cântec: ,,Culorile’’

 „Roşu este mărul,

 Albastru este cerul,

 Galben este soarele,

 Tropăim picioarele!!!”

 ,,Verde este iarba,

 Oranj este floarea,

 Violet este fluturele,

 Tropăim picioarele!!!’’ – recitative

 **Obiective operaționale:**

* să interpreteze corect şi omogen cântecul în colectiv;
* să execute corect mişcările sugerate de textul cântecului, reprezentând ȋnviorarea;
* să rostească versurile recitativelor corect şi expresiv;
* să respecte regulile de igienă înaintea şi în timpul servirii mesei;
* să utilizeze formule de salut adecvate momentelor zilei;
* să sesizeze absenţa sau prezenţa unui coleg;
* să observe cu atenţie vremea de afară verbalizând caracteristicile acesteia, marcându-le prin simbolul adecvat;
* să ȋmpărtăşească celorlalţi colegi noutăţi din ziua precedentă.

**Activităţi pe Domenii Experienţiale (ADE):**

 **Domeniul Limbă şi Comunicare:** Povestea educatoarei ,,Povestea Culorilor’’

 **Domeniul Ştiinţă:** Joc logic : ,,Jocul cu trei cercuri’’

 **Domeniul Estetic şi Creativ:** Pictură: ,,Ouă colorate de Paşte” – tehnica ştampilării şi a suprapunerii culorilor

**Domeniul Limbă şi Comunicare:**

**Obiective cadru:**

* Dezvoltarea capacităţii de exprimare orală, de înţelegere şi utilizare corectă a semnificaţiilor structurilor verbale orale;
* Educarea unei exprimări verbale corecte din punct de vedere fonetic, lexical, sintactic.

**Obiective operaționale:**

1. **cognitiv-informaţionale:**
* să identifice nonculorile prezentate ȋn poveste ca fiind Negru - Împărat şi Alba - Împărăteasă;
* să recunoască culorile primare din indiciile date de poveste, fiind reprezentate de cele trei zâne mai mari (Zâna Roşie, Zâna Galbenă şi Zâna Albastră);
* să denumească culorile secundare, cele patru zâne mai mici (Zâna Oranj, Zâna Verde, Zâna Violet şi Zâna Indigo);
* să explice modul de apariţie al celor trei zâne: Roşie, Galbenă, Albastră;
* să exemplifice verbal modul de obţinerea al culorilor secundare, zânele: Oranj, Verde, Violet, Indigo;
* să desprindă din descrierea făcută ȋn poveste trăsăturile fiecărei zâne colorate;
1. **afectiv-atitudinale:**
* să opteze pentru un personaj-culoare;
* să motiveze alegerea făcută;
* să extragă mesajul educativ;
* să puncteze importanţa fiecărei culori;
1. **psiho-motorii:**
* să aşeze pe planşă siluetele personajelor ȋn ordinea apariţiei lor ȋn poveste;
* să lipească pe planşă imaginile pentru a reda modul de obţinerea a culorilor, ȋn cadrul metodei ,,Piramida şi diamantul’’.

**Domeniul Ştiinţă:**

**Obiective cadru:**

* Dezvoltarea operaţiilor intelectuale prematematice;
* Dezvoltarea capacităţii de recunoaştere, denumire, construire şi utilizare a formelor geometrice;
* Dezvoltarea capacităţii de rezolvare de situaţii problematice, prin achiziţia de strategii adecvate;

**Obiective operaționale:**

1. **cognitiv-informaţionale:**
* să descrie prin pipăire piesa luată din cutia-surpriză, fiind legaţi la ochi;
* să compare piese geometrice, la alegere;
* să identifice apartenenţa pieselor geometrice la o anumită mulţime;
* să identifice piesele care fac parte din cele trei cercuri intersectate, respectiv câte două cercuri intersectate;
* să argumenteze lăsarea unor piese ȋn afara celor trei cercuri intersectate;
* să folosească corect conjucţia sau negarea (,,şi’’, ,,nici’’) ȋn verbalizarea acţiunilor ȋntreprinse ȋn cadrul jocului;
1. **afectiv-atitudinale:**
* să dea dovadă de fair-play şi spirit de echipă;
* să sprijine colegii pentru a rezolva corect şi repede sarcinile primite;
1. **psiho-motorii:**
* să manipuleze corect piesele geometrice ȋn rezolvarea sarcinilor propuse;
* să se grupeze la mesele potrivite conform culorii tricoului avut, ȋn trei echipe: roşie, galbenă, albastră;
* să aşeze ȋn cele trei cercuri piese geometrice potrivit cerinţelor primite;
* să se aşeze ȋntr-unul dintre cele trei cercuri de pe covor, respectând cerinţele formulate.

**Domeniu Estetic şi Creativ:**

**Obiective cadru:**

* Formarea unor deprinderi de lucru pentru realizarea unor desene, picturi, modelaje;
* Realizarea unor corespondenţe între diferitele elemente de limbaj plastic şi forme, obiecte din mediul înconjurător (natură, artă şi viaţa socială);
* Stimularea expresivităţii şi a creativităţii prin desen, pictură, modelaj.

**Obiective operaționale:**

1. **cognitiv-informaţionale:**
* să denumească culorile primare, secundare şi nonculorile;
* să explice verbal cum se obţin culorile secundare; (R+G=O; R+A=Vi; G+A=Ve);
* să spună care sunt culorile calde şi culorile reci;
* să picteze ouă de Paşte folosind tehnici de lucru ȋnvăţate anterior (ştampilarea, suprapunerea culorilor);
* să suprapună elemente decorative (linii, puncte, etc.) folosind culori calde, respectiv, reci peste cele două ouă obţinute prin ştampilare;
* să obţină două ouă decorate, pentru unul folosind numai culori calde, iar pentru celălalt folosind numai culori reci;
* să lucreze curat şi fără a-şi deranja colegii.
1. **afectiv-atitudinale:**
* să exemplifice stări sugerate de anumite culori;
* să opteze pentru culorile preferate ȋn realizarea culorii dominante a celor două ouă;
* să decoreze ȋn mod original ouăle obţinute cu ajutorul ştampilelor;
* să lucreze cu plăcere şi interes;
* să ducă la bun sfârşit lucrarea ȋncepută;
* să aprecieze lucrările colegilor, punctând reuşitele;
1. **psiho-motorii:**
* să execute corect exerciţiile pentru ȋncălzirea muşchilor mici ai mâinii;
* să păstreze poziţia corectă a corpului ȋn timpul picturii;
* să aplice cu ajutorul pensulei pe şablonul din polistiren acuarela de culoarea dorită pentru a realiza forma celor două ouă;
* să preseze pe suportul plastic ştampila-ou pentru a obţine forma potrivită;
* să traseze linii şi puncte pe suportul plastic pentru a-l decora cât mai original;
* să se deplaseze la fiecare masă pentru a evalua lucrările colegilor.

**Jocuri şi Activităţi Alese (ALA 2)**

,, Scaunele muzicale” - joc de mişcare

* să respecte regulile jocului de mişcare;
* să danseze ȋn jurul scaunelor când muzica este ȋn derulare;
* să se aşeze pe scaun când se opreşte muzica;
* să nu lovească alţi colegi ȋn momentul ȋn care se aşează pe scaune;
* să părăsească jocul, fără a se supăra când rămâne fără scaun;
* să dea dovadă de toleranţă şi fair-play.

**STRATEGII DIDACTICE:**

**Metode şi procedee:** observaţia, explicaţia, exerciţiul, conversaţia, jocul didactic, problematizarea, povestirea, demonstraţia, metoda ,,Piramida şi diamantul’’

**Material didactic:** cutia cu surprize, scrisoare de la copiii grupei mijlocii, planşă cu palatul lui Negru – Împărat, siluete cu personaje din poveste, planşă cu piramidă, trusa Logi II, trusa Dienes, eşarfă, cercuri din sârma de trei culori (roşu, galben, albastru) de două mărimi, foi de desen, pensule, acuarele, ştampile din polistiren sub formă de ouă, şerveţele, buline roşii, planşa model, panoul pentru prezenţă, fotografiile copiilor, Calendarul naturii, recompense cu medalii-curcubeu

**Forme de organizare:** individual, frontal, în perechi, ȋn echipă.

**Durata:** o zi

**Bibliografie:**

* Curriculum pentru învăţământul preşcolar (3-6/7 ani), 2008
* Revista Învăţământul Preşcolar ȋn Mileniul III – nr. 23/24, Ed. Reprograph, Craiova, 2016
* Borţeanu, S., Preda, V., Vodiţă, A.-C. - ,,Metoda proiectelor la vârste timpurii – ediţia a doua revizuită’’ , Ed. Miniped, Bucureşti , 2016
* Breben, S., Gongea, E., Ruiu, G., Fulga, M. - ,,Metode interactive de grup – ghid metodic’’, Ed. Arves, Bucureşti, 2002
* Cristea, M. - ,,Metodica predării educaţiei plastice ȋn ȋnvăţământul primar şi preşcolar’’ , Ed. Corint, Bucureşti, 2009
* Culea, L., Sesovici, A., Pletea, M., Ionescu, D., Anghel, N. - ,,Activitatea integrată din grădiniţă. Ghid pentru cadrele didactice din ȋnvăţământul preuniversitar’’, Ed. DPH, Bucureşti, 2008
* Dima, S., Pâclea, D., Ţarcă, E. - ,,Jocuri logico-matematice pentru preşcolari şi şcolari mici’’, Editată de Revista Învăţământului Preşcolar, Bucureşti, 1998
* Păişi Lăzărescu, M., Ezechil, L. - ,,Laborator preşcolar – ghid metodologic, ediţia a V- a revizuită’’, Ed. V&I INTEGRAL, Bucureşti, 2015
* Petrovici, C. - ,,Didactica activităţilor matematice ȋn grădiniţă’’, Ed. Polirom, Iaşi, 2014
* Scott, M. - ,,Biblia picturii ȋn acuarelă’’, Ed. ALL EDUCATIONAL, Bucureşti, 2011

**Scenariul zilei**

 Activitatea zilei începe cu Întâlnirea de dimineaţă: copiii interpretează cântecul: ,,Bună dimineaţa!’’

 Copiii sunt aşezaţi în semicerc pentru a putea avea fiecare un contact vizual cu toţi membrii grupei, apoi se stabileşte copilul de serviciu şi ziua ȋn care ne aflăm. Acesta va saluta pe rând fiecare coleg:

 **Salutul zilei:** ,,Bună dimineaţa, ....! Bine ai venit la grădiniţă!’’, răspunsul celui salutat va fi: ,,Bună dimineaţa, ...! Bine te-am găsit!’’. După salut se stabileşte numărul copiilor prezenţi, prin numărarea lor de către copilul de serviciu.

 **Prezenţa:**Copilul de serviciurosteşte numele colegilor, pe rând, copiii solicitaţi răspund ,,prezent’’ iar sub fotografia acestora se aşează câte o buburuză. Copiii ai căror fotografii nu au buburuze sunt absenţi.

**Calendarul naturii**: prin intermediul unei conversaţii voi stabili, împreună cu copiii vremea de afară, caracteristicile zilei respective, data, luna, anul, anotimpul în care ne aflăm, şi vom completa panoul ,,Calendarul naturii’’.

**Ȋmpărtăşirea cu ceilalţi:** Copiii vor spune colegilor ce s-a ȋntâmplat deosebit de când nu ne-am văzut. (dacă este cazul)

**Mesajul zilei:** ,,Să avem o zi minunată şi colorată ȋmpreună!’’

**Noutatea zilei**: se anunţă tema zilei: ,,Astăzi este o zi specială deoarece avem nişte oaspeţi care vor să ne vadă cum lucrăm, de asemenea o să avem parte de multe surprize pe care ni le-au trimis colegii de la Grupa Floricelelor, a doamnei Gabi. Copiii ne-au trimis o cutie cu multe surprize şi sarcini pe care ne roagă să ȋi ajutăm să le dezlege, deoarece ei sunt mai mici şi nu se pricep ȋncă foarte bine! Sunteţi de acord? Daaaaa!!!!’’

Citesc scrisoarea lăsată pe cutie cu mesajul colegilor. Se va lua o scurtă pauză, timp ȋn care copiii vor servi micul dejun.

Se trece apoi la activitatea pe domenii experienţiale (DLC+DŞ+DEC):

**DLC:** Voi expune copiilor ,,Povestea culorilor’’, după care voi iniţia o scurtă conversaţie legată de acţiunea poveştii, personaje, semnificaţia acestora. Un copil va găsi ȋn cutia-surpriză un plic pe care este scris numărul 1, ȋn interiorul acestuia se află cele două sarcini pentru activitatea de educarea limbajului.

**Tranziţie:** „Roşu este mărul,

 Albastru este cerul,

 Galben este soarele,

 Tropăim picioarele!!!”

 **DŞ:** Copiii vor fi ȋmpărţiţi ȋn trei echipe potrivit culorii tricoului cu care sunt ȋmbrăcaţi şi vor participa la un concurs. Voi cere unui copil să caute ȋn cutie plicul cu numărul 2. În acest plic se află sarcinile pentru activitatea matematică. Sarcinile vor fi rezolvate pe rând, iar copiii vor acumula buline pentru fiecare răspuns corect. Echipa cu cele mai multe buline va câştiga concursul.

**Tranziţie:** ,,Verde este iarba,

 Oranj este floarea,

 Violet este fluturele,

 Tropăim picioarele!!!’’

Copiii părăsesc sala de grupă pentru a merge la baie.

**Tranziţie:** cântecul ,,Culorile’’

 **DEC:** Mesele sunt aranjate ȋn careu deschis, iar copiii se vor aşeza conform indicaţiilor la masă, câte doi. Ei găsesc pe mese materiale pentru activitatea de educaţie plastică: câte două ouă din polistiren ȋn castroane, şerveţele, apă, pensule, foi de desen, acuarele.

 Voi ruga un copil să ia din cutia-surpriză plicul pe care este scris numărul 3. În interior se află cerinţa formulată de către copiii din Grupa Floricelelor. Copiii analizează lucrarea model prezentată. Voi explica copiilor modul de lucru. Se vor executa exerciţii pentru ȋncălzirea muşchilor mici ai mâini. Copiii vor lucra ȋn linişte, curat, ȋn cel mai scurt timp, iar dacă au nevoie de ajutor suplimentar ȋl vor cere educatoarei. După finalizarea lucrărilor copiii ȋşi vor evalua lucrările proprii şi pe cele ale colegilor şi vor aşeza o bulină roşie pe lucrarea care cred ei că a respectat cerinţele şi este estetic realizată, ȋşi vor motiva alegerea.

**Tranziţie:** cântecul ,,Steagul tricolor’’

 După îndeplinirea sarcinilor, se realizează evaluarea activităţii prin intermediul flanelografului unde vor fi expuse lucrările realizate pe parcursul zilei. Se aduc aprecieri colective şi individuale, apoi copiii vor primi recompense.

Ziua se încheie cu jocul de mişcare: ,,Scaunele muzicale’’.

î

|  |  |  |  |
| --- | --- | --- | --- |
| **Etapele activităţii** | **Conţinutul activităţii** | **Strategii didactice** | **Evaluare****(instrumente şi indicatori)** |
| **Metode şi procedee** | **Resurse materiale** |
| **Moment organizatoric** | Pregătirea sălii de grupă pentru activitate:* aerisirea sălii de grupă.
* aranjarea mobilierului
* pregătirea materialelor didactice necesare.

Intrarea organizată a copiilor în sala de grupă; aşezarea pe scauneleCrearea condiţiilor necesare bunei desfăşurări a activităţii;Pregătirea climatului psiho-afectiv necesar desfăşurării activităţii, asigurarea ordinii şi disciplinei. | Conversaţia |  | Observarea comportamentului copiilor |
| **Captarea atenţiei** |  Stimularea interesului pentru a participa la activitate se va face în cadrul întâlnirii de dimineaţă. copiii interpretează cântecul: ,,Bună dimineaţa!’’ Copiii sunt aşezaţi în semicerc pentru a putea avea fiecare un contact vizual cu toţi membrii grupei, apoi se stabileşte copilul de serviciu şi ziua ȋn care ne aflăm. Acesta va saluta pe rând fiecare coleg: **Salutul zilei:** ,,Bună dimineaţa, ....! Bine ai venit la grădiniţă!’’, răspunsul celui salutat va fi: ,,Bună dimineaţa, ...! Bine te-am găsit!’’. După salut se stabileşte numărul copiilor prezenţi, prin numărarea lor de către copilul de serviciu.**Prezenţa:**Copilul de serviciurosteşte numele colegilor, pe rând, copiii solicitaţi răspund ,,prezent’’ iar sub fotografia acestora se aşează câte o buburuză. Copiii ai căror fotografii nu au buburuze sunt absenţi. **Calendarul naturii**: prin intermediul unei conversaţii voi stabili, împreună cu copiii vremea de afară, caracteristicile zilei respective, data, luna, anul, anotimpul în care ne aflăm, şi vom completa panoul ,,Calendarul naturii’’.**Ȋmpărtăşirea cu ceilalţi:** Copiii vor spune colegilor ce s-a ȋntâmplat deosebit de când nu ne-am văzut. (dacă este cazul)**Mesajul zilei:** ,,Să avem o zi minunată şi colorată ȋmpreună!’’ | ConversaţiaExplicaţiaConversaţiaProblematiza-rea | Panoul pentru prezenţă,fotografiile copiilorCalendarul naturii | Observarea comportamentului şi încurajarea implicării tuturor copiilor în conversaţieAprecieri verbaleObservarea comportamentelui şi încurajarea implicării tuturor copiilor în conversaţie |
| **Anuntarea temei şi a obiectivelor** | -,,Astăzi este o zi specială deoarece avem nişte oaspeţi care vor să ne vadă cum lucrăm, de asemenea o să avem parte de multe surprize pe care ni le-au trimis colegii de la Grupa Floricelelor, a doamnei Gabi. Copiii ne-au trimis o cutie cu multe surprize şi sarcini pe care ne roagă să ȋi ajutăm să le dezlege, deoarece ei sunt mai mici şi nu se pricep ȋncă foarte bine! Sunteţi de acord? Daaaaa!!!!’’Citesc scrisoarea lăsată pe cutie: ,,Dragi colegi,Vă trimitem o poveste pe care noi nu am reuşit să o ȋnţelegem foarte bine, şi avem nevoie să ne ajutaţi şi să ne explicaţi voi despre ce este vorba ȋn poveste. Doamna educatoare o să vi-o spună, şi o să rezolvaţi ȋmpreună mai multe sarcini. Toate materialele de care aveţi nevoie se află la noi ȋn clasă. Noi am plecat ȋn vizită la copiii de la altă grădiniţă! Pe măsură ce dezlegaţi sarcinile veţi găsi ȋn această cutie plicuri care vă vor ajuta cu indicii să treceţi toate probele. La sfârşitul zilei, după ce aţi reuşit să rezolvaţi corect toate cerinţele, veţi primi recompense! Spor la treabă!Vă mulţumim, Grupa Floricelelor’’Se va face pauză pentru servirea micului dejun de către copii. | ConversaţiaExplicaţiaConversaţia | Scrisoarea de la Grupa Floricelelor | Observarea comportamentului nonverbal |
| **Prezentarea conţinutului****şi dirijarea învăţării****Obţinerea performanţelor****Prezentarea conţinutului****şi dirijarea învăţării****Efectuarea jocului de probă****Complicarea jocului****Obţinerea performanţelor****Intuirea materialului de lucru****Explicarea modului de lucru****Exerciţii de încălzire a musculaturii mâinii****Executarea lucrării de către copii şi evaluarea** **Realizarea feed-back-ului lucrărilor** | **DLC:** **Educarea limbajului**Voi expune copiilor ,,Povestea culorilor’’, explic cuvintele necunoscute, după care voi iniţia o scurtă conversaţie legată de acţiunea poveştii, personaje, semnificaţia acestora.* Cum s-a numit povestea?-...,,Povestea culorilor!’’
* Despre ce este vorba ȋn poveste?-....despre un ȋmpărat şi o ȋmpărăteasă care aveau şapte fete.
* Care sunt nonculorile?- ...negru şi alb.
* Dar culorile primare?- ...roşu, galben şi albastru.
* Dar cele secundare?- ...verde, oranj, violet.
* Cum obţinem culorile secundare?-...amestecând anumite culori primare.
* Spuneţi-mi o propoziţie cu cuvântul ,,veşminte’’!- ...Noi avem veşminte colorate!
* Dar cu ,,contopit’’? -...Galben şi roşu s-au contopit şi a rezultat oranj.

 Un copil va găsi ȋn cutia-surpriză un plic pe care este scris numărul 1, ȋn interiorul acestuia se află cele două sarcini pentru activitatea de educarea limbajului:1.Vă rugăm să lipiţi pe planşa care se află ȋn Grupa Floricelelor siluetele personajelor ȋn ordinea apariţiei acestora ȋn poveste, siluete care se află ȋmpreună cu planşa.2.Vă rugăm să rezolvaţi sarcinile jocului numit ,,Ghiceşte răspunsul corect!’’, iar fiecare răspuns va fi lipit pe o planşă pe care este desenată o piramidă. Fiecare ȋntrebare se alfă ȋn plic:1.Cine le dă culoare celor trei zâne ajunse pe pământ? - ...soarele!2.Care personaje reprezintă nonculorile ȋn poveste? -...Negru-Împărat şi Alba-Împărăteasă!3.Care sunt cele trei zâne care coboară primele pe pământ? - ...Zâna Roşie, Zâna Galbenă şi Zâna Albastră!4.Cine sunt cele patru surori mai mici care vin dupa cele trei zâne? – ...Zâna Oranj, Zâna Verde, Zâna Violet şi Zâna Indigo!5.Ce formează la final cele şapte zâne, după ce s-au ȋmpăcat şi se iau de mână? - ...curcubeul!În final, copiii, ajutaţi de educatoare vor extrage mesajul educativ:-Care credeţi că este mesajul poveştii noastre?-....ȋmpreună culorile sunt frumoase, puternice, nu există culori urâte, la fel ca şi oamenii! **Tranziţie:** „Roşu este mărul, Albastru este cerul,  Galben este soarele, Tropăim picioarele!!!” **DŞ: Activitate matematică**Voi spune copiilor să se aşeze ȋn trei echipe potrivit culorii tricoului cu care sunt ȋmbrăcaţi, la masa unde găsesc un cerc de aceeaşi culoare cu a tricoului lor, pentru că vom face un concurs. Voi cere unui copil să caute ȋn cutie plicul cu numărul 2. În acest plic se află sarcinile pentru activitatea matematică:1.Din fiecare echipă va veni pe rând câte un copil care va fi legat la ochi şi va lua săculeţul aflat ȋn cutie o piesă pe care o va descrie, cel care răspunde corect va primi o bulină colorată pentru echipa din care face parte şi va fi aşezată pe tabla magnetică;2.Va veni câte un copil din fiecare echipă ȋn faţă: fiecare va lua o piesă din săculeţ şi o va compara cu cea a celorlalţi doi copii, spunând ce au şi ce nu au la fel piesele, pentru fiecare răspuns corect echipa din care face parte va primi o bulină pe tabla magnetică;3.Ne vom juca ,,Jocul cu trei cercuri’’: În Grupa Floricelelor găsiţi cercuri colorate: roşii, galbene, albastre, este câte unul din fiecare culoare pentru fiecare echipă. De asemenea, fiecare echipă primeşte câte un castron cu piese geometrice. Fiecare echipă va rezolva câte o sarcină, dacă rezolvă corect, va primi o bulină.Echipa roşie:-aşezaţi ȋn cercul roşu toate piesele mici-aşezaţi ȋn cercul albastru toate piesele albastre-aşezaţi ȋn cercul galben toate pătrateleÎn spaţiul ȋn care sunt suprapuse/intersectate cercurile veţi aşeza piesele potrivite caracteristicelor cerute. (la intersecţia dintre cercul roşu cu cercul albastru piesele şi mici, şi albastre; la intersecţia cercului albastru cu cercul galben piesele şi albastre, şi pătrate; la intersecţia cercului galben cu cercul roşu piesele şi mici, şi pătrate; la intersecţia celor trei cercuri sunt piesele şi mici, şi albastre, şi pătrate; ȋn afara celor trei cercuri sunt piesele care nu sunt nici mici, nici albastre şi nici pătrate)Echipa galbenă:-aşezaţi ȋn cercul roşu toate piesele roşii-aşezaţi ȋn cercul albastru toate piesele mari-aşezaţi ȋn cercul galben toate cercurileÎn spaţiul ȋn care sunt suprapuse/intersectate cercurile veţi aşeza piesele potrivite caracteristicelor cerute. (la intersecţia dintre cercul roşu cu cercul albastru piesele şi roşii, şi mari; la intersecţia cercului albastru cu cercul galben piesele şi mari, şi cercuri; la intersecţia cercului galben cu cercul roşu piesele şi roşii, şi cercuri; la intersecţia celor trei cercuri sunt piesele şi roşii, şi mari, şi cercuri; ȋn afara celor trei cercuri sunt piesele care nu sunt nici roşii, nici mari şi nici cercuri)Echipa albastră:-aşezaţi ȋn cercul roşu toate piesele groase-aşezaţi ȋn cercul albastru toate toate triunghiurile-aşezaţi ȋn cercul galben toate piesele galbeneÎn spaţiul ȋn care sunt suprapuse/intersectate cercurile veţi aşeza piesele potrivite caracteristicelor cerute. (la intersecţia dintre cercul roşu cu cercul albastru piesele şi groase, şi triunghiuri; la intersecţia cercului albastru cu cercul galben piesele şi triunghiuri, şi galbene; la intersecţia cercului galben cu cercul roşu piesele şi groase, şi galbene; la intersecţia celor trei cercuri sunt piesele şi groase, şi triunghiuri, şi galbene; ȋn afara celor trei cercuri sunt piesele care nu sunt nici groase, nici triunghiuri şi nici galbene)4.În Grupa Floricelelor găsiţi trei cercuri mari, unul roşu, unul albastru şi unul galben. Vrem să le aşezaţi pe covor la voi ȋn clasă, la fel ca pe cele mici, mai devreme şi să vă aşezaţi ȋn ele astfel:-ȋn cercul roşu toţi copiii cu tricou roşu-ȋn cercul albastru toţi copiii cu părul scurt-ȋn cercul galben toţi copiii cu pantaloniÎn intersecţia cercurilor să vă aşezaţi conform caracteristicelor cercurilor. (la intersecţia dintre cercul roşu cu cercul albastru copii şi cu tricou roşu, şi cu părul scurt; la intersecţia cercului albastru cu cercul galben copiii şi cu părul scurt, şi cu pantaloni; la intersecţia cercului galben cu cercul roşu copii şi cu pantaloni, şi cu tricou roşu; la intersecţia celor trei cercuri sunt copii şi cu tricou roşu, şi cu părul scurt, şi cu pantaloni; ȋn afara celor trei cercuri sunt copiii care nu au nici tricou roşu, nici părul scurt, nici pantaloni) Se numără bulinele pentru fiecare echipă şi se desemnează echipa câştigătoare. Sunt aplaudate şi felicitate toate cele trei echipe!**Tranziţie:** ,,Verde este iarba, Oranj este floarea, Violet este fluturele, Tropăim picioarele!!!’’ Se va lua o pauză, timp ȋn care copiii vor merge la toaletă, vor bea apă.**DEC: Educaţie artistico-plastică - pictură** Mesele sunt aranjate ȋn careu deschis, iar copiii se vor aşeza conform indicaţiilor la masă, câte doi. Ei găsesc pe mese materiale pentru activitatea de educaţie plastică: câte două ouă din polistiren ȋn castroane, şerveţele, apă, pensule, foi de desen, acuarele. Voi ruga un copil să ia din cutia-surpriză plicul pe care este scris numărul 3. În interior se află cerinţa formulată de către copiii din Grupa Floricelelor:-Pentru că se apropie Paştele şi voi ştiţi atâtea despre culori, noi vrem să ne ȋnvăţaţi să pictăm ouă. Vă rugăm să ne pictaţi nişte modele pe care noi le vom avea pentru a realiza şi noi ouă zilele următoare. Folosiţi materialele pe care le-aţi primit, iar doamna educatoare o să vă spună exact ce trebuie să faceţi! Spor la treabă! Copiii analizează lucrarea model prezentată. Voi explica copiilor modul de lucru: ȋntâi aplică acuarela de culoarea dorită pe unul dintre ouăle din polistiren, apoi ȋl aşează pe foaie, ȋl presează cu degetele pentru a rămâne forma imprimată, dacă nu este foarte bine conturată forma o corectează cu pensula, la fel vor face şi pentru cel de-al doilea ou, folosind o culoare diferită. După ce au obţinut amprenta ouălor, vor decora oul folosind linii, puncte sau alte ornamente dorite pe fiecare ou ȋn parte, astfel: pentru un ou doar linii şi elemente din culori calde, iar pe celălalt ou doar din culori reci, fără a combina culorile. Se vor executa exerciţii pentru ȋncălzirea muşchilor mici ai mâini:  „ Ploaia bate-uşor în geam, Iar noi cântăm la pian. Degetele-mi sunt petale, Se deschid ca la o floare!” Copiii vor lucra ȋn linişte, curat, ȋn cel mai scurt timp, iar dacă au nevoie de ajutor suplimentar ȋl vor cere educatoarei. După finalizarea lucrărilor copiii ȋşi vor evalua lucrările proprii şi pe cele ale colegilor şi vor aşeza o bulină roşie pe lucrarea care cred ei că a respectat cerinţele şi este estetic realizată, ȋşi vor motiva alegerea. Se aduc aprecieri colective şi individuale despre modul în care copiii s-au implicat în rezolvarea cerinţelor avute de rezolvat, copiii sunt solicitaţi să spună ce le-a plăcut cel mai mult/ce le-a plăcut mai puţin azi la grădiniţă, apoi vor primi recompense, medalii-curcubeu! | Povestirea ExplicaţiaConversaţiaProblematizareaExplicaţiaExerciţiul ProblematizareaPiramida şi diamantul ConversaţiaExplicaţiaConversaţiaPiramida şi diamantulConversaţia Explicaţia DemonstraţiaExerciţiulConversaţiaExplicaţiaExerciţiulProblematizareaExerciţiulExerciţiul ConversaţiaExplicaţiaConversaţia Exerciţiul ConversaţiaExplicaţiaConversaţia ExplicaţiaObservaţiaExerciţiulConversaţiaExerciţiulProblematizarea Conversaţia ConversaţiaExplicaţiaExerciţiul  | Povestea culorilorCutia cu surprizePlicul cu nr.1Planşa cu siluetele din povestePlanşa cu piramidaPlicul cu nr.2Trusa DienesTrusa Logi IICerc roşu micCerc galben micCerc albastru micTrusa Logi IICerc roşu micCerc galben micCerc albastru micCerc roşu mareCerc galben mareCerc albastru marePlicul cu nr.3AcuareleFoi de desenApă PensuleŞerveţeleOuă din polistirenPlanşa modelAcuareleFoi de desenApă PensuleŞerveţeleOuă din polistirenBuline roşiiLucrările realizate de copii pe parcursul zileiMedalii-curcubeu | Îndrumarea copiilor care solicită sprijinVerificarea modului în care îşi rezolvă sarcinileVerificarea modului în care îşi rezolvă sarcinileAprecieri verbaleObservarea modului de cooperare şi relaţionare ȋntre copiiAprecierea verbalăAprecieri verbaleObservarea comportamentelor copiilorVerificarea modului în care îşi rezolvă sarcinileAprecieri verbaleVerificarea modului în care îşi rezolvă sarcinileObservarea comportamentului copiilorAprecieri verbaleAprecieri verbaleObservarea comportamentului copiilorObservarea modului de cooperare şi relaţionare ȋntre copiiAprecieri verbaleVerificarea modului în care îşi rezolvă sarcinileApreieriVerbaleObservarea modului de cooperare şi relaţionare ȋntre copiiEvaluarea practicăEvaluarea oralăAutoevaluareaAprecieri verbale |
| **Încheierea activităţii** | **ALA2:**  Ziua se încheie cu jocul de mişcare: ,,Scaunele muzicale’’.  | ConversaţiaExplicaţiaJoc de mişcare | Scaunele dingrupăCântece pentru copii | Observarea comportamentelor copiilor, a modului de relaţionare |

**Anexa 1**

**POVESTEA CULORILOR**

 Trăiau odată într-un palat minunat ȋn Împărăţia Cerului, **Negru-Împărat** şi **Alba-Împărăteasă**. Negru-Împărat purta veşminte negre, iar privirea lui exprima mister şi întunecime, ca noaptea. Alba-Împărăteasă avea straie albe, era calmă şi liniştită, ca o zi de vară.

 Când coborau pe Pământ, în urma lor, totul devenea alb şi negru.

 Negru-Împărat şi Alba-Împărăteasă au avut mulţi copii. Hainele lor erau mai albe sau mai negre, adică erau **gri**, cenuşii. Pentru a se juca pe pământ, părinţii le-au construit o scară.

 Prima treaptă era albă, iar ultima neagră, celelalte fiind gri, însă niciuna la fel ca cealaltă.

 Copiii se jucau cu **mărgeluţe** sau diamante de forme şi mărimi diferite. Acestea erau gri, ca şi hainele copiilor, aşa că nu şi le încurcau niciodată. Mărgeluţele şi diamantele erau împrăştiate, îngrămădite, ordonate, mai rarefiate sau aglomerate, pe suprafaţa unde se jucau copiii.

 Într-o seară, fiind obosiţi, copiii au adormit fără a strânge jucăriile. Negru-Împărat şi Alba-Împărăteasă au început să inşire mărgeluţele şi diamantele pe aţe, descriind **linii**. Când s-au trezit, copiii au putut vedea în jurul lor, multe linii: lungi şi scurte, subţiri şi groase, dese şi rare, şerpuite şi frânte. Au fost foarte încântaţi.

 Într-o zi, trei dintre fiicele împăratului, plictisite de joaca cu şiragurile, au coborât pe Pământ. Erau fericite, cântau, alergau şi se veseleau. Privind la ele, Soarele a răspândit asupra lor mănunchiuri de raze – unul roşu, unul galben şi altul albastru – câte unul pentru fiecare fată. Atinse de razele soarelui, fetele s-au transformat în zâne: **Zâna Roşie**, **Zâna Galbenă**, **Zâna Albastră**. Tot ce atingeau se colora asemeni lor. Soarele le privea blând, iar lumea era mai fericită.

 Îngrijorată că le-ar putea pierde, Alba-Împărăteasă a trimis, patru dintre fetele ei mai mici, pe Pământ. Fetele s-au bucurat când s-au revăzut. Lacrimi de fericire le curgeau pe obraz. Zâna Roşie şi Zâna Galbenă au îmbrăţişat deodată pe una din surorile sosite. Lacrimile lor s-au unit şi aşa a apărut **Zâna Oranj** sau Portocalie.

 Când Zâna Galbenă şi Zâna Albastră au îmbrăţişat-o pe cea de-a doua soră venită, lacrimile lor s-au contopit şi a apărut **Zâna Verde**. Totul în jurul zânelor se colora.

 Din contopirea lacrimilor Zânei Albastre şi Zânei Roşii, a apărut **Zâna Violet** sau Mov.

 Iar când Zâna Albastră a strâns-o tare ȋn braţe pe ultima soră venită pe Pământ, cea mai mică dintre toate, iar o lacrimă de-a Zânei Roşii a atins-o ȋn cădere, atunci a apărut **Zâna Indigo**.

 Şi, jucându-se cele şapte zâne ȋmpreună, la un moment dat au ȋnceput să se certe. Fiecare dintre ele pretindea că este ea cea mai bună, cea mai importantă, cea mai folositoare, cea pe care o preferă toţi…

 - ,,Eu sunt conducătoarea a tot ce există. Eu sunt sângele! Viaţa este sânge. Eu sunt culoarea pericolului şi a curajului. Sunt dispusă să lupt pentru o cauză. Eu aduc foc sângelui! Sunt culoarea pasiunii şi a dragostei, sunt trandafirul roşu, macul. Fără mine, pământul ar fi la fel de pustiu precum este luna!’’, spuse ȋnflăcărată şi mândră Zâna Roşie.

 Zâna Verde, liniştită şi calmă spuse:

 -,,În mod sigur eu sunt cea mai importantă. Eu sunt semnul vieţii şi al speranţei. Iarba, frunzele, plantele – toate au culoarea mea. Fără mine, toate animalele ar muri. Uitaţi-vă ȋmprejurul vostru şi veţi vedea că sunt peste tot.”

 Zâna Albastră, rece şi distantă, o ȋntrerupse spunând:

-,,Te gândeşti doar la Pământ, ȋnsă nu uita de cer şi de mare. Apa este cea care stă la baza vieţii şi este atrasă de nori din marea adâncă. Cerul oferă spaţiu şi pace şi linişte… Fără pacea mea, nu ar fi nimic…”

Interveni imediat şi Zâna Galbenă, chicotind:

 -,,Sunteţi toate atât de serioase! Eu aduc râs, veselie şi căldură ȋn lume. Soarele este galben, luna este galbenă, stelele sunt galbene. De fiecare dată când priveşti o floarea-soarelui, lumea ȋntreagă ȋncepe să zâmbească. Fără mine, lumea ar fi tristă.”

 Atunci Zâna Oranj ȋncepu să se agite:

 -,,Eu sunt culoarea sănătăţii şi a puterii. Poate că nu sunt peste tot, ȋnsă sunt preţioasă căci servesc nevoilor vieţii umane. Port cu mine cele mai importante vitamine. Gandiţi-vă la morcovi, dovleci, portocale. Nu ȋmi fac simţită prezenţa tot timpul, ȋnsă atunci când umplu cerul la răsărit sau la apus, frumuseţea mea este atât de izbitoare ȋncât nimeni nu se mai gândeşte la niciuna dintre voi.’’

 Zâna Violet s-a ridicat de pe locul său şi era ȋnaltă… Era foarte ȋnaltă şi vorbea cu mare pompă, mândrie:

 -„Eu sunt culoarea roialităţii şi a puterii. Regii, conducătorii şi arhiereii m-au ales dintotdeauna căci sunt un semn al autorităţii şi al ȋnţelepciunii.”

 În cele din urmă, a vorbit Zâna Indigo. Mult mai discretă decât toate celelalte, ȋnsă cu la fel de multă hotărâre:

 -„Gândiţi-vă la mine. Sunt culoarea tăcerii. Abia de mă observaţi, ȋnsă fără mine totul ar fi superficial. Eu reprezint gândirea şi reflecţia, amurgul şi apa adâncă... Aveţi nevoie de mine pentru echilibru şi contrast, pentru rugăciune şi pace interioară.”

 Şi aşa Zânele culorilor au continuat cu lauda de sine şi cu cearta, fiecare fiind ferm convinsă de propria superioritate. Curând, cearta lor a devenit şi mai gălăgioasă. În timp ce se certau ȋntre ele de mama focului, brusc o licărire ȋnspăimântătoare a străfulgerat cerul. A ȋnceput să tune, iar ploaia a ȋnceput să curgă neȋndurător. De frică, toate s-au ghemuit strângându-se ȋn braţe una pe cealaltă pentru a se linişti şi a se proteja reciproc.

 În mijlocul zarvei, Ploaia a ȋnceput să spună:

 -„Culori nesăbuite, luptaţi ȋntre voi, fiecare ȋncercând să domine pe restul şi să demonstreze că ea este cea mai bună... Nu ştiţi oare că fiecare dintre voi a fost creată cu un anume scop? Că fiecare ȋn parte este specială, unică şi diferită? Daţi-vă mâna una alteia şi veniţi la mine!’’

 Făcând ceea ce li s-a spus, Zâna Roşie s-au luat de mână cu Zâna Galbenă, cu Zâna Albastră, cu Zâna Verde, cu Zâna Oranj, cu Zâna Violet şi cu Zâna Indigo, formând un cer. Ploaia a continuat:

 - „De acum ȋnainte, când plouă, fiecare dintre voi se va ȋntinde de-a lungul cerului ȋntr-un minunat arc al culorilor care să vă amintească faptul că puteţi trăi toate ȋn pace, că una fără cealaltă nu se poate, că toate ȋmpreună sunteţi frumoase şi importante… **Curcubeul** este un semn al speranţei pentru mâine, al iubirii şi al prieteniei adevărate….”